**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE**

2021 m. liepos 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, Lietuvos Respublikos sveikatos priežiūros įstaigų įstatymo 36 straipsnio 3 dalimi, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, atsižvelgdama į viešosios įstaigos Rokiškio rajono ligoninės 2021 m. liepos 8 d. raštą Nr. S-(1.16)-490 „Dėl autonominio elektros šaltinio įsigijimo ir patalpų jo įrengimui skyrimo“, Rokiškio rajono savivaldybės taryba nusprendžia:

* 1. Perduoti laikinai, 99 metams, viešajai įstaigai Rokiškio rajono ligoninei, įstaigos kodas 173224274, buveinės adresas: V. Lašo g. 3, LT-42106, Rokiškis, Rokiškio rajono savivaldybei nuosavybės teise priklausantį turtą valdyti, naudoti ir disponuoti juo patikėjimo teise bei apskaityti įstaigos balanse:

53,44 kv. m patalpas, esančias pastate – garaže, Juodupės g. 1C, Rokiškis, žymėjimas plane 1G1p (patalpų žymėjimas plane: 1-10), unikalus Nr. 4400-1815-8780, bendras pastato plotas – 281,95 kv. m, kurio įsigijimo balansinė vertė 2021 m. liepos 31 d. – 1395,09 Eur, turto likutinė vertė 2021 m. liepos 31 d. – 274,16 Eur, turto registravimo grupė – 1202200, finansavimo šaltinis – savivaldybės biudžeto lėšos.

* 1. Įgalioti Rokiškio rajono savivaldybės merą pasirašyti 1 punkte nurodyto turto patikėjimo sutartį.
	2. Skelbti sprendimą Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Kristina Tūskienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE“ AIŠKINAMASIS RAŠTAS**

2021 m. liepos 15 d.

Rokiškis

**Sprendimo projekto tikslai ir uždaviniai.**

Perduoti, laikinai 99 metams, Rokiškio rajono savivaldybei (toliau – Savivaldybė) nuosavybės teise priklausantį turtą valdyti, naudoti ir disponuoti juo patikėjimo teise Rokiškio rajono ligoninei.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalis, Lietuvos Respublikos sveikatos priežiūros įstaigų įstatymo 36 straipsnio 3 dalis, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“ (toliau – Tvarkos aprašas).

**Sprendimo projekto esmė.**

Lietuvos Respublikos sveikatos priežiūros įstaigų 36 straipsnio 3 dalyje numatyta, kad savivaldybės sveikatos priežiūros įstaigos veiklai vykdyti reikalingas ilgalaikis turtas perduodamas pagal patikėjimo sutartį savivaldybių nustatyta tvarka.

Viešoji įstaiga Rokiškio rajono ligoninė 2021 m. liepos 8 d. raštu Nr. S-(1.16)-490 „Dėl autonominio elektros šaltinio įsigijimo ir patalpų jo įrengimui skyrimo“ informavo, kad nori įsigyti autonominį elektros šaltinį, kuris užtikrins saugų asmens sveikatos priežiūros paslaugų teikimą Rokiškio rajono ligoninės pacientams, todėl prašo skirti reikalingas 53,44 kv. m patalpas, esančias Juodupės g. 1C, Rokiškyje.

Vadovaujantis Tvarkos aprašu, siūloma laikinai, 99 metams, pagal patikėjimo sutartis turtą perduoti valdyti, naudoti ir disponuoti juo patikėjimo teise Rokiškio rajono ligoninei.

**Laukiami rezultatai.**

Užtikrintas saugus sveikatos priežiūros paslaugų teikimas ir efektyvus Savivaldybės turto naudojimas.

**Finansavimo šaltiniai ir lėšų poreikis**.

Sprendimo įgyvendinimui reikalingos biudžeto lėšos – apie 120 Eur notarinei sutarčiai sudaryti.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėjos pavaduotoja | Kristina Tūskienė |